Berat

Berat esas la 9ma maxim populoza urbo di Albania. Segun la demografiala kontado di 2011, ol havis  habitanti. Lua tota surfaco esas 379,98 km². Per choseo, ol distas 70 km sude de Tirane e 159 km norde de Gjirokastër.

La nomo dil urbo originis de la modifiki, en Albaniana linguo, di anciena slava vorto Bělgrad (Бѣлградъ) o Belgrád / Beligrad (Белград / Белиград), signifikanta "blanka urbo". Lua historiala centro deklaresis Mondala Patrimonio di la Homaro dal UNESKO en 2008, pro lua unika arkitekturala stilo, qua mixas influi de la multa civilizuri qui kunexistis e dominacis la regiono.

 Geografio 
Jacanta an la rivi dil fluvio Osum, la reliefo di Berat esas montoza. La fluvio formacas meandro kande trairas la urbo.

La klimato dil urbo esas Mediteranea (Csa segun la klimatala klasifikuro da Köppen), kun varma e sika someri. La mezavalora temperaturo dum la vintro esas 7,2°C, dum ke la mezavalora temperaturo dum la somero esas 28,2°C.

La mezavalora yarala pluvo-quanto esas 1169 mm, e la maxim pluvoza monato esas decembro, kun mezavalore 203 mm. En julio ed agosto (somero) pluvas nur 4 mm e 9 mm, rispektive.

 Referi 

Kategorio:Urbi en Albania